

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 24. aprīlī |

**34.**

**Par projektu pieteikumu apstiprināšanu Ogres novada pašvaldības projektu konkursā “Radoši – Aktīvi – Darbīgi – Izglītojoši – Ogres novadam”  
(„R.A.D.I. – Ogres novadam”)**

Saskaņā ar Ogres novada pašvaldības (turpmāk – Pašvaldība) domes 2024. gada 27. marta saistošajiem noteikumiem Nr. 7/2024 “Par Ogres novada pašvaldības projektu konkursu “Radoši – Aktīvi – Darbīgi – Izglītojoši – Ogres novadam” (R.A.D.I. – Ogres novadam”)” 2025. gada 19. februārī tika izsludināts projektu konkurss “R.A.D.I. – Ogres novadam” (turpmāk – Konkurss), sniedzot iespēju nevalstiskajām organizācijām pieteikt projektus, kas tiek īstenoti Ogres novada administratīvajā teritorijā, ir saistīti ar neformālās izglītības, sporta un kultūras pasākumu organizēšanu, kā arī ar aktīva dzīvesveida un pilsoniskās aktivitātes veicināšanu, sniedz labumu pēc iespējas plašākai sabiedrībai un nav vērsti uz vienas organizācijas vai atsevišķu personu labuma gūšanu. Kopējais projektu realizācijai pieejamais Pašvaldības finansējums Konkursa ietvaros ir 60 000 EUR (sešdesmit tūkstoši *euro*); maksimālais vienam projektam piešķiramais Pašvaldības finansējuma apmērs ir 2000 EUR (divi tūkstoši *euro*).

Līdz noteiktajam Konkursa pieteikumu iesniegšanas termiņam – 2025. gada 19. martam, tika saņemti 69 projektu pieteikumi par kopējo summu 130 995,11 EUR (viens simts trīsdesmit tūkstoši deviņi simti deviņdesmit pieci *euro* un 11 centi).

Ņemot vērā Konkursa vērtēšanas komisijas vērtējumu par Konkursam iesniegtajiem projektu pieteikumiem un pamatojoties uz Pašvaldību likuma 5. panta pirmo daļu un 10. panta pirmās daļas 21. punktu, kā arī uz Ogres novada pašvaldības domes 2024. gada 27. marta saistošo noteikumu Nr. 7/2024 “Par Ogres novada pašvaldības projektu konkursu “Radoši – Aktīvi – Darbīgi – Izglītojoši – Ogres novadam” (R.A.D.I. – Ogres novadam”)” 39. punktu, kas noteic, ka lēmumu par iesniegto projektu apstiprināšanu pēc vērtēšanas komisijas vērtējuma saņemšanas pieņem pašvaldības dome,

**balsojot: ar 18 balsīm "Par" (Andris Krauja, Artūrs Mangulis, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – 2 (Atvars Lakstīgala, Dace Māliņa),**

*Atvars Lakstīgala un Dace Māliņa balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

1. Apstiprināt projektu konkursa “Radoši – Aktīvi – Darbīgi – Izglītojoši – Ogres novadam” (“R.A.D.I. – Ogres novadam”) vērtēšanas komisijas izvērtētos un finansējuma saņemšanai izvirzītos projektu pieteikumus saskaņā ar projektu pieteikumu vērtējumu (pielikumā), piešķirot tiem finansējumu 59 979,60*euro* (piecdesmit deviņi tūkstoši deviņi simti septiņdesmit deviņi *euro* un 60 centi) apmērā.

2. Noteikt, ka, ja kāds no finansējuma saņemšanai izvirzīto projektu iesniedzējiem neizpilda apstiprināšanai izvirzītos nosacījumus, atsakās no projekta realizācijas vai nespēj projektu īstenot atbilstoši Ogres novada pašvaldības domes 2024. gada 27. marta saistošo noteikumu Nr. 7/2024 “Par Ogres novada pašvaldības projektu konkursu “Radoši – Aktīvi – Darbīgi – Izglītojoši – Ogres novadam” (R.A.D.I. – Ogres novadam”)” prasībām, tad, pamatojoties uz Konkursa vērtēšanas komisijas lēmumu, tiek pilnā vai daļējā apmērā apstiprināts projekts (vai projekti), kas pēc vērtēšanas komisijas piešķirto punktu skaita ierindojas nākamajā vietā aiz apstiprinātajiem projektiem.

3. Uzdot Pašvaldības Centrālās administrācijas Attīstības un plānošanas nodaļai organizēt līgumu slēgšanu ar finansējuma saņēmējiem par finansējuma piešķiršanu un izlietošanu Konkursa ietvaros.

4. Kontroli par lēmuma izpildi uzdot Pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)